**Pedagógiai folyamat 1.**

BTTK800OMA

Csüt. 12. DE Főép. Fszt. V. terem

**Tanegységzárás:** gyakorlati jegy

**A tanegység adatai:** őszi szemeszter; 3 óra/hét szeminárium; 2 kredit

**A képzés neve:** Osztatlan tanárképzés

**A tanegység felvételének feltételei:** Didaktika

**A tanegység oktatója:**

|  |
| --- |
| Dr. Ceglédi Tímea4032 Debrecen, Egyetem tér 1. Főépület 2. em. 204. szobaFogadóóra: kedd 13.00-14.00cegledi.timea@arts.unideb.hu |

A kurzus célja, hogy növelje a hallgatók kompetenciáját az iskolában előforduló jellegzetes folyamatok megtervezésében. A kurzus betekintést nyújt az iskolai munka során előforduló tevékenységekbe, elsősorban a tanórai folyamatokba.

**A tanegység tanítási és tanulási módszerei**

Szemináriumi munkaforma, amely az új ismeretek megismerését, valamint páros, illetve csoportmunkát foglal magába. A tanítási módszer alapvetően a kooperatív interakció. Megbeszélés, vita, egyéni véleménynyilvánítás iskolai szituációk, források, beszámolók stb. elemzése, helyzetgyakorlatok segítségével.

**A tanegység teljesítésének feltételei:**

* 0. Órákon való részvétel
	+ max. 3 hiányzás, betegségekkel együtt
	+ az egyes tanórák 90%-án részt kell venni
* 1. **Hospitálás 2 alkalommal**
	+ A szeminárium során 2 alkalommal hospitálásra fogunk menni. **A hospitálásról hiányozni nem lehet!**
	+ Alkalmaként: 4 kötelező óra az iskolában: 1 óra a teljes csoporttal a megjelölt órán, 1 óra ennek a megbeszélése a vezető tanárral, 2 óra szabadon választott óra látogatása csoportbontásban. A megbeszélt órához tartozik a hospitálási napló készítése.
	+ A hospitálás várható időpontjai: október 11., november 22.
	+ Reflektált hospitálási naplót kell készíteni a megbeszélt és kiadott feltételek alapján.
	+ A reflektált hospitálási naplót célszerű úgy elkészíteni, hogy az órán részletes jegyzeteket írnak, majd azokat egy későbbi időpontban a történéseket újra átgondolva letisztázzák és elkészítik a végleges változatot. Erősen ajánlott a hospitálási naplót még aznap elkészíteni.
	+ Terjedelme legalább 2 oldal!
	+ Sablon letölthető a Moodle felületről. Tartalom:
		- A pedagógiai folyamatok alapos leírása, ismertetése
		- Kritikus viszonyulás a megfigyelt jelenségekhez
		- A megfogalmazott vélemény, reflexiók kifejtése és indoklása
		- Pedagógiai összefüggések értelmezése
		- Összefüggések, hosszabb-rövidebb hatások elemzése
		- Logikus szerkezet
		- Fő elemzési, értékelési szempontok: oktatás menete, munkaformák, módszerek, eszközök, tanár-diák kapcsolat stb.
* 2. **Egy szabad esszé írása**
	+ A szabad esszé egy kiválasztott témában írt, átgondolt, saját véleményen és élményeken alapuló esszé, amely megfelel a műfaj sajátosságainak és NEM tartalmaz szakirodalmat. Min. 4 oldal/12 000 karakter, másfeles sortáv, 12-es betűméret, Times New Roman betűtípus.
	+ Címekre példák:
		- A jövő iskolája
		- A tanórai munkaformák szerepe a tanulási hatásfok növelésében
		- Első évem a katedrán
		- Én mint osztályfőnök
		- Információfeldolgozás különböző iskolatípusokban / osztályokban
		- Iskolacsere
		- Life long learning. Kell ez nekünk?
		- Rituálék és okai
		- Számítógép és/vagy Internet az oktatásban
		- Tanári döntések
		- Miért van/nincs igaza Arthur C. Clarknak?
		- Mit várnak el a szülők a tanárokról?
		- Az oktatásban evolúcióra vagy revolúcióra lenne szükség?
* **3a. Mikrotanítás**
	+ A mikrotanítást 7 percben kell megtartani tetszőleges témában (mini óra tartása a többieknek a saját szaktárgyból választott, saját maguk kiválasztott korosztályra adaptált tananyagból).
	+ Power point/prezi NEM használható.
	+ Fontos szempont a felkészültség, az idő tartása, a kiszemelt korcsoportnak megfelelő ismeretátadás, az interakció és az iskolán kívüli ismeretek tanításba történő bekapcsolása.
* **3b. Mikrotanítások értékelése**
	+ Egymás mikrotanításait kötelezően és értékelhető módon véleményezni kell. A mikrotanítások értékelése legyen legalább 3-4 mondat hosszúságú, releváns, konstruktív, amellyel támogatni tudják a kollégák pályára való felkészülését. Minden látott óráról el kell készülnie!
	+ A mikrotanításokat követő hétfő este 23:59-ig kell egy elektronikus kérdőívben rögzíteni a nevével együtt!
* **4. Óraterv készítése**
	+ Az óraterv egy 45 perces vagy 2x45 perces óra részletes terve, amely magába foglalja a teljes pedagógiai folyamatot, amelynek tervezésekor mindig a tanuló tevékenységégből indulunk ki, és ahhoz igazítjuk a tanári tevékenységet és a többi pedagógiai elemet (munkaformák, módszerek, taneszközök, értékelés stb.). Az óratervnek olyan részletesnek kell lennie, hogy az alapján bármely azonos szakos tanár nagyjából ugyanazt az órát meg tudja tartani.
	+ Sablon letölthető a Moodle felületről.

**Értékelési szempontok:**

*20% reflektált hospitálási napló*

*20% szabad esszé*

*30% mikrotanítás + a mikrotanításokról készült értékelések minősítése*

*20% óraterv*

*10% órai munka és csoportmunka*

* Az elkészült beadandókat a kurzus készülő Moodle felületére kell feltölteni a megadott határidőre!
* Minden részjegynek legalább elégségesnek kell lennie!
* Amennyiben a beadott munkák terjedelme lényegesen elmarad az elvárttól, nem egyetemi dolgozat minőségű, jelzés nélkül több mint egy hetet késik a hallgató a leadással, vagy plagizált részeket tartalmaz az esszé, abban az esetben javítási lehetőség nélkül elégtelenre értékelem a munkát! Ezektől eltérő esetben minden gyakorlati jegy megbeszélés szerint javítható!

**Kötelező irodalom:**

Falus Iván (szerk.): Didaktika. Nemzeti Tankönyvkiadó.